Daniel Sedin

Erik Daniel Sedin (s. 26. syyskuuta 1980 Örnsköldsvik, Ruotsi) on ruotsalainen jääkiekkoilija. Sedin ja hänen identtinen kaksoisveljensä Henrik pelasivat NHL-joukkue Vancouver Canucksissa valtaosan ammattilaisurastaan vuosina 2000–2018.

Pelaajaura
Molemmat Sedinin veljeksistä pelasivat samassa ketjussa Anson Carterin kanssa kaudella , tuttavallisemmin heidät tunnettiin 'Veljesten ketju':na. Tuolla kaudella, Veljesten ketju oli Canucksien tehokkain ketju, ohittamalla Markus Näslundin/Todd Bertuzzin/Brendan Morrisonin ketjun pisteissä. Daniel Sedin teki oman piste-ennätyksensä kaudella  tehoilla 41+63=104, jolloin hän voitti eniten kaudella pisteitä tehneelle annettavan Art Ross Memorial Trophyn sekä Ted Lindsay Awardin, jonka myöntää NHLPA:n jäsenet. Sedin valittiin myös veljensä Henrikin kanssa ykköstähdistöön. Sedineillä olisi ollut mahdollisuus pelata ammattilaisina jalkapalloa Ruotsissa, mutta he pelasivat mieluummin jääkiekkoa. Sedineillä on myös kaksi vanhempaa veljeä. Vancouver Canucks jäädytti Daniel ja Henrik Sedinin pelinumerot helmikuussa 2020.

Maajoukkue 
Sedin oli mukana Ruotsin kultaa voittaneessa joukkueessa Torinon talviolympialaisissa. Lisäksi hän on edustanut Ruotsia MM-kisoissa neljä kertaa (1999, 2001, 2005 ja 2013). Vuoden 2001 kisoista Ruotsi voitti pronssia. Sedin oli mukana Ruotsin maajoukkueessa sen voittaessa yhdeksännen maailmanmestaruutensa vuonna 2013.

Yksityiselämä 
Daniel Sedin on naimisissa ja hänellä on vaimonsa Marinetten kanssa kolme lasta. Daniel ja Henrik Sedin tunnetaan myös innokkaina raviurheilun harrastajina sekä hevosenomistajina. Heidän toistaiseksi menestynein hevosensa on Robert Berghin valmentama vuoden 2013 Elitloppet-voittaja Nahar.

Tilastot

Lähteet 

  Viitattu 31.7.2010
  Viitattu 31.7.2010
  Viitattu 31.7.2010

Viitteet 

Ruotsalaiset jääkiekkoilijat
Ruotsalaiset olympiavoittajat
Jääkiekon maailmanmestarit
Art Ross Trophy -voittajat
Ted Lindsay Award -voittajat
King Clancy Memorial Trophy -voittajat
Vancouver Canucksin varaamat pelaajat
Hockey Hall of Fame
Vuonna 1980 syntyneet
Elävät henkilöt